ভেনেজুয়েলা–মালয়েশিয়া সম্পর্ক
ভেনেজুয়েলা–মালয়েশিয়া সম্পর্ক (; ), ভেনেজুয়েলা এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৬ সালের ১৮ ডিসেম্বর এই দুই দেশের মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৯০ সালে, ভেনেজুয়েলার রাজধানী কারাকাসে, মালয়েশিয়া তাদের স্থায়ী দূতাবাস চালু করে। অপরদিকে, মালয়েশিয়ার রাজধানী কুয়ালালামপুরে, ভেনেজুয়েলার একটি স্থায়ী দূতাবাস রয়েছে।
মঙ্গোলিয়া
মঙ্গোলিয়া (মঙ্গোলীয় ভাষা: Монгол Улс মোঙ্গোল্‌ উল্‌স্‌ ) মধ্য এশিয়ার একটি স্থলবেষ্টিত রাষ্ট্র। এর রাজধানীর নাম উলানবাটোর। এর উত্তরে রাশিয়া ও দক্ষিণ, পূর্ব এবং পশ্চিমে গণচীন অবস্থিত। রাজধানী উলান বাটোরে মোট জনসংখ্যার ৩৮ শতাংশ লোক বাস করে। মঙ্গোলিয়ার রাজনৈতিক ব্যবস্থা সংসদীয় গণতন্ত্র দ্বারা পরিচালিত। সাম্প্রতিককাল পর্যন্ত মঙ্গোলিয়ার বেশির ভাগ লোক বৌদ্ধ ধর্মাবলম্বী এবং তাদের অনেকেই যাযাবর, তবে এই অবস্থার পরিবর্তন ঘটছে। রাজধানী উলানবাটোর দেশটির সর্ববৃহৎ শহর।